Sondaj. Intenția de vaccinare a românilor, pe categorii de vârstă. Tinerii sunt cel mai puțin doritori.
18-29 de ani – 41,8%. 30-44 de ani – 44,3%. 45-59 de ani – 57,1%. 60+ – 70,1%.
Dacă am schimba puțin regulile campaniei de vaccinare, prioritari pe lista de așteptare ar putea fi tinerii. Motive există, iar un exemplu în sensul ăsta vine din Indonezia, singura țară care a hotărât să își vaccineze mai întâi populația activă.Așa am scăpa de asimptomatici, de cei care plimbă virusul de colo-colo. Totuși, ar fi greu de aplicat o asemenea ordine în România. Asta pentru că, îți arată cel mai recent sondaj INSCOP, tinerii sunt cel mai puțin doritori să se vaccineze.Pentru grupa de vârstă 18-29 de ani sunt aproape 42% doritori și pentru 30-44 de ani cam 44%. Procentul crește la aproape 60% la grupa de vârsta 45-59 ani. La cei de peste 60 de ani, procentul trece de 70%.Dacă la începutul campaniei de vaccinare 4 din 10 români spuneau că vor să se vaccineze, acum sunt aproape 6 din 10. Jumătate dintre cei care nu vor să se vaccineze s-ar putea însă răzgândi. Teama de reacțiile adverse este cea mai importantă frână în calea vaccinării.Intenția de vaccinare a românilor, pe categorii de vârstă.